laion/Wikipedia-Exotic huggingface dataset:
קשר קינדון

קשר קינדון היה ניסיון כושל שנעשה בשנת 397 לפנה"ס להפלת השלטון בספרטה. הקשר קרוי על שם יוזמו, צעיר ממורמר בשם קינדון (ביוונית: Κινάδων). לאחר המלחמה הפלופונסית הפכה ספרטה למעצמה החזקה ביותר ביוון והחלה לגבות מיסים מערים שונות. מצב זה שינה את אורח החיים בספרטה, עד אז הספרטנים היו רגילים בהסתפקות במועט, אולם כעת כסף רב זרם לספרטה והפך חלק מהתושבים לעשירים, בעוד אחרים איבדו את ההכנסות מאחוזותיהם וכתוצאה מכך סולקו מהסיסיטיה, מועדוני החיילים שהיוו את הבסיס החברתי של האזרחים הספרטנים. קינדון היה צעיר ספרטני שאיבד את זכויותיו. בשנת 397 לפנה"ס בעוד הספרטנים נלחמים בפרס זמם קינדון לרצוח את כל האזרחים הספרטנים. יחד עם מספר רב של הלוטים הוא אסף מלאי גדול של חרבות סכינים וגרזנים ותכנן לבצע את זממו. קסנופון מספר שכאשר המלך החדש אגסילאוס השני הקריב קרבן, אחד הכוהנים הכריז שהאלים מספרים על "מזימה נוראה ביותר". אגסילאוס הקריב קורבן נוסף אולם הכהן הכריז שכעת הסימנים רק נוראים יותר. אגסילאוס הקריב בפעם השלישית, כעת הכהן הודיע שהסימנים מעודדים יותר. כעבור חמישה ימים אחד הקושרים הגיע אל האפורים וסיפר להם שקינדון שכנע אותו להצטרף לקשר. האפורים האמינו לו אולם חששו לעצור את קינדון כיוון שלא ידעו כמה בעלי ברית יש לו החליטו להערים עליו. קינדון היה קצין בצבא ספרטה, ונשלח מדי פעם לבצע מעצרים עבור האפורים. הם שלחו אותו לבצע מספר מעצרים במסיניאה ונתנו לו דף עם שמות האנשים שעליו לעצור. לרשימה הוסיפו גם את שמו של קינדון עצמו, סגנו של קינדון שהאפורים סיכמו אתו מראש את הדבר עצר את כל האנשים ברשימה, ולאחר מכן עצר גם את קינדון, שסיפר על כל שותפיו. כולם עונו והוצאו להורג. משה עמית, תולדות יוון הקלאסית, הוצאת מאגנס, תשס"ב (הספר בקטלוג ULI) Xenophon. Hellenica. Translated by Carleton L. Brownson. Loeb Classical Library. Cambridge (MA), Harvard University Press, and London, William Heinemann. vol. 1:1918, vol. 2: 1921. Digitized copy in: Perseus E. David, "The Conspiracy of Cinadon". Athenæeum 57 (1979), p. 239–259 J.F. Lazenby, "The Conspiracy of Cinadon reconsidered". Athenæum 55 (1977), p. 437–443 עמית עמ' 427. עמית עמ' 428. קסנופון, "הלינקה", ספר שלישי, 3.
דניאל הלפר

דניאל הלפר (נולד ב-7 בינואר 1988) הוא כדורגלן גרמני המשחק בעמדת הקשר. הלפר החל לשחק כדורגל בקבוצת MFC פניקס מנהיים 02. ב-1997 הוא הצטרף לקבוצת קייזרסלאוטרן. הוא ערך את הופעת הבכורה שלו ב-11 בדצמבר 2005 מול באיירן מינכן. שערו הראשון שהבקיע, היה חלק מצמד שערים במשחק מול דיסבורג, והפך אותו למבקיע הצעיר ביותר בכל הזמנים עבור קייזרסלאוטרן בגיל 18 ו-28 ימים בלבד. באוגוסט 2007, הלפר חתם בארמיניה בילפלד. ב-22 בנובמבר 2008, הוא כבש את שערו הראשון עבור מועדונו החדש, במשחק מול שטוטגרט. אחרי 3 עונות בבילפלד, הוא נמכר למינכן 1860 בה הוא נכנס להרכב הפותח במקום דניאל בירופקה. הלפר שיחק במינכן 3 עונות לפני שחתם על חוזה תלת-שנתי בקלן, בקיץ 2013. בעונתו הראשונה בקבוצה היה שותף הלפר להעפלתה של קלן לבונדסליגה. בשנת 2015 חתם הלפר בקייזרסלאוטרן וחזר לקדנציה נוספת בקבוצה. בשנת 2018, לאחר שהקבוצה ירדה אל הליגה הגרמנית השלישית, תם חוזהו של הלפר והוא שוחרר מהמועדון. מאז הוא מועסק כמאמן בקבוצות בליגות נמוכות בגרמניה. בשנים 2008–2009 הוא שיחק בנבחרת הנוער של גרמניה וכבש צמד שערים ב-3 משחקים. מדיה וקבצים בנושא דניאל הלפר בוויקישיתוף דניאל הלפר, באתר Transfermarkt דניאל הלפר, באתר Fussballdaten.de (בגרמנית) דניאל הלפר, באתר Soccerway דניאל הלפר, באתר WorldFootball.net דניאל הלפר, באתר FootballDatabase.eu פרופיל המאמן, באתר Transfermarkt
מורפיאוס (פירושונים)

האם התכוונתם ל... מורפיאוס – אל החלומות במיתולוגיה היוונית חלום (קומיקס) (נקרא גם "מורפיאוס") - דמות בדיונית בסדרת הקומיקס סאנדמן מורפיאוס (מטריקס) – דמות בסדרת הסרטים "מטריקס" סמי בירנבך – זמר ישראלי; נודע כתקליטן בשם "די ג'יי מורפיאוס"
רמי דוידוף

רמי דוידוף (נולד ב-16 באוקטובר 1980) הוא מוזיקאי, זמר יוצר, תסריטאי ושחקן ישראלי. דוידוף הוא יליד ירושלים ובוגר תיכון לאומנויות ירושלים ובוגר בית ספר רימון למוזיקה. רמי הוא אחיו הצעיר של הבמאי עודד דוידוף. בשנת 2006 הקים דוידוף את להקת הרוק אטלנטיקה. בהמשך "אטלנטיקה" פתחה את פסטיבל הקולנוע בבריכת הסולטן שבירושלים בהקרנת הבכורה של הסרט "מישהו לרוץ איתו". בשנת 2007 כתב והלחין דוידוף שיר בשם "הכל דבש" בעונה ראשונה בה גם שיחק בתפקיד אורח. בשנת 2009 יצא אלבום ראשון של להקת "אטלנטיקה", "שוב בבוקר", שנכתב והולחן באמצעות רמי דוידוף והופץ על ידי חברת "התו השמיני". מבין השירים באלבום השיר "בן המלך" נבחר לשיר נושא בפסקול הסרט "מישהו לרוץ איתו", המבוסס על ספרו של דויד גרוסמן בו שיחק בתפקיד יהונתן "הבולדוג". בשנת 2011 "תמרות עשן" עונה שנייה הקליט והפיק גרסת כיסוי לשיר של מאיר אריאל "לא יכול להוריד ממך את העיניים" כשיר סיום לעונה בה שיחק גם בתפקיד האח וויסמן. בשנת 2015 הוציאה להקת "אטלנטיקה" את אלבומה השני "אין לי מה" שנכתב והולחן באמצעות רמי דוידוף, בהפקתו של רן שם טוב. מבין שירי האלבום "גטה פיקס", "נרקומן", "אין לי מה" ו"אף אחד לא חייב לך" שהושמעו בפסקול הסדרה אטלנטיקה בהפקת הוט 3 המגוללת את סיפורה של הלהקה האמיתי התסריט נכתב באמצעות רמי דוידוף ביחד עם חברו שגיא אזולאי. בהמשך שנת 2016 בתום מסע הופעות ארצי חיממה להקת "אטלנטיקה" את להקת הרוק "דיפ פרפל" בפסטיבל הרוק שנערך בלייב פארק ראשון לציון. את קריירת המשחק וכתיבת התסריטים, החל רמי דוידוף כתלמיד בתיכון לאומניות בירושלים. בתחילה ביים וכתב סרטים קצרים ביחד עם חברו שגיא אזולאי. ביניהם: "סוליקו עם ארמונד", "לא רוצחים בשבת" ו"שמחת זקנתי". בשנת 2006 גילם את תפקיד "יהונתן הבולדוג" לצידו של צחי גראד בסרט "מישהו לרוץ איתו". בשנת 2008 שיחק בסדרה "הכל דבש" בתפקיד אורח כמוזיקאי פלרטטן. בשנת 2010 שיחק בסדרה "נבלות" - מיני דרמה בהפקת הוט 3, בתפקיד אורח. באותה השנה שיחק בסדרה "תמרות עשן" בתפקיד האח וויסמן. בשנת 2011 שיחק בעונה שנייה בתפקיד האח וויסמן. "מרסדס" סרט גמר של מכללת תל חי גילם תפקיד ראשי לצידה של ליא קניג. בשנת 2012 שיחק בתפקיד ראשי בסרט "הדילרים" שכתב דוידוף יחד עם שגיא אזולאי, בהפקתם של האחים אדרי ודוד מנדיל ובבימויו של אחיו עודד דוידוף. קומדיית פשע שכונתית המצולמת בשכונת רמות השכונה בה גדל. בהשתתפות יובל שרף וצחי גראד. בשנת 2015 כתב וייצר את הסדרה "אטלנטיקה" בהפקת חברת הוט. דרמה קומית בת 12 פרקים, סדרה המגוללת את הסיפור של להקת אטלנטיקה הירושלמית, בדרכה להוצאת אלבום ראשון. בפרק הסיום של הסדרה השתתפו בהופעת אורח חברי להקת "דיפ פרפל" איאן גילן ורוג'ר גלובר אשר גילמו את הלהקה עצמה. בשנת 2016 שיחק בסדרה "בתולות 2" בהפקת הוט 3 בתפקיד ציון. מדיה וקבצים בנושא רמי דוידוף בוויקישיתוף רמי דוידוף, ברשת החברתית פייסבוק רמי דוידוף, במיזם "אישים" לתיעוד היצירה הישראלית רמי דוידוף, במסד הנתונים הקולנועיים IMDb (באנגלית) רמי דוידוף, באתר MusicBrainz (באנגלית) נותנים בראש: "דיפ פרפל" בפרק סיום העונה של "אטלנטיקה", באתר ‏מאקו‏, 17 בספטמבר 2015
אזור מפרץ סן פרנסיסקו

אזור מפרץ סן פרנסיסקו (באנגלית: San Francisco Bay Area) הוא אזור מטרופולין הנמצא בחלקה הצפוני של מדינת קליפורניה שבארצות הברית. באזור מטרופולין, אשר מקיף את מפרץ סן פרנסיסקו, חיים מעל ל-7.44 מיליון תושבים. האזור כולל הן את שלוש הערים הגדולות סן פרנסיסקו, סן חוזה ואוקלנד, וכן את אזור עמק הסיליקון ואזור האיסט ביי, והן אזורים כפריים ועירוניים קטנים יותר. תשעת המחוזות של המטרופולין (בכיוון השעון) הם מחוז מארין, מחוז סונומה, מחוז נאפה, מחוז סולאנו, מחוז קונטרה קוסטה, מחוז אלמדה, מחוז סנטה קלרה, מחוז סן מטאו ומחוז סן פרנסיסקו. אזור מפרץ סן פרנסיסקו הוא המטרופולין השנייה בגודלה במדינת קליפורניה (אחרי המטרופולין של לוס אנג'לס), והחמישית בגודלה בארצות הברית. האזור המאוכלס והגדול ביותר במפרץ הוא בחלקו המזרחי, האיסט ביי, והאזור הפחות מאוכלס הוא בחלקו הצפוני, הנורת׳ ביי. זהו אחד האזורים העשירים ביותר בארצות הברית על פי נתוני מפקד האוכלוסין של ארצות הברית. סן חוזה - 945,942 תושבים (2010) סן פרנסיסקו - 805,235 תושבים (2010) אוקלנד - 390,724 תושבים (2010) סן חוזה סן פרנסיסקו אוקלנד [1]
חוטמן אדום

חוטמן אדום (שם מדעי: Nasua nasua) או חוטמן דרום אמריקאי הוא מין של חוטמן ממשפחת הראקוניים החי ביערות טרופיים וסובטרופיים באמריקה הדרומית. החוטמן באדום הוא יצור בגודל בינוני הקרוב לראקון הצפון אמריקאי ומבנה חייו דומה. זהו יצור פעלתני ואוכל-כול החי בחבורות קטנות. צבע פרוותו אדמדם או חום בהיר ומצידי אפו המוארך קווים שחורים עד לסימנים לבנים ליד עיניו. הזנב מפוספס בפסים כהים מעט. אורך: 85-113 ס"מ. הזנב מהווה חצי מאורכו. משקל: 2-7.2 ק"ג. תפוצה: נפוץ על עצים לאורך יער האמזונאס ויערות אחרים באזור הטרופי והסובטרופי ועד למדרונות הרי האנדים (בין גובה 750 ל-2,600 מ'). החוטמן נפוץ מקולומביה בצפון ועד אורוגוואי וצפון ארגנטינה. המדינה היחידה באמריקה הדרומית שהוא לא נמצא בה היא צ'ילה. מזון: חוטמן אדום הוא אוכל-כול האוכל, כשמו, מה שהוא מוצא. בין השאר פירות כמו בננות, פרחים, זרעים שונים, חרקים ועכבישים כולל טרנטולות ארסיות ולפעמים מגודל כחיית מחמד שמדבירה מזיקים ביצים, גוזלים וחולייתנים קטנים. מדיה וקבצים בנושא חוטמן אדום בוויקישיתוף חוטמן אדום, באתר ITIS (באנגלית) חוטמן אדום, באתר NCBI (באנגלית) חוטמן אדום, באתר Animal Diversity Web (באנגלית) חוטמן אדום, בבסיס הנתונים ARKive (באנגלית) חוטמן אדום, באתר האנציקלופדיה של החיים (באנגלית) חוטמן אדום, באתר GBIF (באנגלית) חוטמן אדום באתר הרשימה האדומה של IUCN ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
מחלף ברוכין

מחלף ברוכין הוא מחלף המחבר את כביש 446 המוביל אל היישובים ברוכין, עלי זהב, לשם ופדואל אל כביש 5 ("כביש חוצה שומרון"). המחלף ממוקם ממערב לאזור התעשייה ברקן, ומהווה את נקודת הסיום של כביש 446, שבעבר הסתיים בטולכרם. תצורת המחלף היא מחלף T, כאשר הפניות אל כביש 5 וממנו הם באמצעות גשר העובר מתחת לכביש (מערבה מכביש 446 ודרומה מכביש 5 לכיוון מערב) ורמפות רגילות (מזרחה מכביש 446 ודרומה מכביש 5 לכיוון מזרח). ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
הנסיך-צפרדע

הנסיך-צפרדע (בגרמנית: Der Froschkönig oder der eiserne Heinrich) היא מעשייה המוכרת בעיקר מהגרסה של האחים גרים, ומוצגת בדרך כלל כמעשייה הראשונה שכתבו. המעשייה מסווגת כמעשייה מסוג 440 בסיווג ארנה-תומפסון. נסיכה צעירה ומפונקת טיילה לה בחצרות הארמון. כשעברה ליד ביצה, כדור הזהב שלה נפל למים, וכתוצאה מכך פגשה הנסיכה בצפרדע שעזרה לה להשיב את הכדור. בהמשך, הצפרדע הפכה באופן קסום לנסיך יפה תואר. בגרסאות המודרניות יותר של האגדה השינוי קורה לאחר שהנסיכה מנשקת את הצפרדע. בגרסה של האחים גרים, לעומת זאת, נשבר הכישוף לאחר שהנסיכה משליכה את הצפרדע בגועל אל הקיר. בגרסה מוקדמת אף יותר, השינוי קורה לאחר שהצפרדע מבלה את הלילה על הכרית של הנסיכה. כמו כן, בגרסה של האחים גרים יש חלק נוסף בסיפור: משרתו האישי של הנסיך, היינריך־ברזל (Der eiserne Heinrich), כבל את עצמו בשרשראות ונדר לעצמו שהוא ישוחרר רק אם וכאשר כישופו של הנסיך יופג. במעשייה רוסית דומה בשם הנסיכה-צפרדע (Царевна Лягушка) מתהפכים התפקידים והנסיך איוון צארביץ' פוגש צפרדע שהופכת למכשפה ואסיליה החכמה. הסופרת אליזבת דוסון בייקר ביססה את ספרה "הנסיכה הצפרדע" על האגדה המקורית, אך בספרה הופכת הנסיכה עצמה לצפרדע לאחר שהיא מנשקת את הנסיך. הסרט "הנסיכה והצפרדע" של אולפני וולט דיסני מבוסס על הגרסה של בייקר. הביטוי "צריך לנשק הרבה צפרדעים לפני שמוצאים נסיך" מתבסס על הגרסאות המודרניות יותר של האגדה ונועד לעודד את אלו שטרם מצאו אהבת אמת. דמותו של המלך הארולד המופיעה בסדרת סרטי שרק של אולפני דרימוורקס (החל מהחלק השני) מתבססת על דמות הנסיך באגדה. העלילה הייתה בסיס למשחק מחשב "Superfrog" שפורסם בשנת 1993 וזכה לפופולריות. מלך צפרדע / האחים גרים; תרגום: דוד פרישמן, תל אביב: דביר (עֹפֶר: ספרי מקרא לילדים), תר"ץ. בת המלך והצפרדע: מסִּפורי האחים גרים; תמונות: פליסיטס קוהן (אנ'), תל אביב: א. זלקוביץ (ספרית טללים), [תשכ"-]. הנסיך הצפרדע / גרים; עברית: הדסה אשדות, תל אביב: מ. מזרחי (ספרית רקפת), 1966. הנסיכה והצפרדע / גרים; עברית: ענבה קנטור; ציורים: ננס ואן לאואן, תל אביב: מ. מזרחי (ספרית במבי), 1973. הנסיך-צפרדע; סִפְּרו: האחים גרים; צִיְּרה: אורה איל; תרגום ועִבּוד: נירה הראל, תל אביב: מסדה (ספרית קשב), 1981. נסיך צפרדע: בעקבות האחים גרים; נוסח עברי: נורית יובל, תל אביב: ענבל (סדרת היֹה היה), 1990. הנסיך הצפרדע; / האחים גרים; עברית: בינה אופק, תל אביב: עופרים (התחלה טובה: ספרות טובה למתחילים לקרוא), תשנ"ז 1996. נסיך-צפרדע; עריכה: עשי וינשטיין; עיצוב: לביא צרפתי, קריית גת: קוראים (עולם האגדות), 2000. מלך הצפרדעים; /פניני גרים; עברית: יוסף רביקוב, תל אביב: א. זליקוביץ (אין ציון שנה). הנסיכה הצפרדע הנסיכה והצפרדע (סרט) מדיה וקבצים בנושא הנסיך-צפרדע בוויקישיתוף גרסה באנגלית גרסה מאוירת באנגלית גרסה מוערת באנגלית מהאתר SurLaLune יעל רנן, ספרות המערב. הנסיכה והצפרדע: בשבחם של הכעס והסרבנות 4.3 גרסה להאזנה בעברית D. L. Ashliman, "Frog Kings: folktales of Aarne-Thompson-Uther type 440 about slimy suitors" Heidi Anne Heiner,"The Annotated Frog King" ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
בייג'ינג גואואן

בייג'ינג גואואן (במנדרינית: 北京国安) הוא מועדון כדורגל סיני המשחק בליגת העל הסינית מהעיר בייג'ינג. המועדון הוקם בשנת 1951 כמועדון חובבים. בשנת 1992 הפך למועדון מקצועי, מאז הוא משחק בליגת העל והוא אחד ממועדוני הפאר בסין. בשנת 2009 זכה באליפות הראשונה שלו אי פעם. לזכותו של המועדון גם 5 זכיות בגביע בשנים 1985, 1996, 1997, 2003 ו-2018 ארגנטינה פבלו בטאז'ה מאלי פרדי קאנוטה מונטנגרו דז'אן דמיאנוביץ' ניגריה פטר אוטאקה טורקיה בוראק יילמאז ספרד ג'ונתן סוריאנו הרפובליקה הדמוקרטית של קונגו סדריק בקאמבו ליגת העל הסינית בכדורגל זכייה (6): 1957, 1958, 1973, 1982, 1984, 2009 סגנות (3): 2007, 2011, 2014 הגביע הסיני זכייה (5): 1985, 1996, 1997, 2003, 2018 הסופר קאפ הסיני זכייה (2): 1997, 2003 מדיה וקבצים בנושא בייג'ינג גואואן בוויקישיתוף אתר האינטרנט הרשמי של בייג'ינג גואואן (בסינית ובאנגלית) בייג'ינג גואואן, ברשת החברתית אקס (טוויטר) פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu האתר הרשמי של המועדון
ולדימיר (פירושונים)

האם התכוונתם ל... ולדימיר – עיר ברוסיה מחוז ולדימיר – סובייקט בפדרציה הרוסית נסיכות ולדימיר – נסיכות רוסית אישים ולדימיר (שליט בולגריה) – קניאז האימפריה הבולגרית ולדימיר הראשון – ממלכי רוס של קייב ולדימיר אלכסנדרוביץ', הנסיך הגדול של רוסיה ולדימיר השני, נסיך קייב – מנסיכי קייב ולדמר אישים ששמם הפרטי הוא ולדימיר
March of the Saint

March of the Saint (מאנגלית: הצעדה של הקדוש) הוא אלבום הבכורה של להקת ההבי מטאל האמריקאית ארמורד סיינט. האלבום יצא לאור באוקטובר של שנת 1984, והופק על ידי מייקל ג'יימס ג'קסון שעבד בעבר גם עם להקת קיס. האלבום זכה לביקורות חיוביות מאוד. כל השירים נכתבו והולחנו על ידי להקת ארמורד סיינט. ג'ון בוש - שירה דייוויד פריצ'רד - גיטרה פיל סנדובל -גיטרה ג'ואי ורה - גיטרה בס גונזלו סנדובל - תופים מידע על האלבום March of the Saint באתר MusicBrainz מידע על האלבום March of the Saint באתר AllMusic האלבום March of the Saint באתר Discogs האלבום March of the Saint באתר ספוטיפיי האלבום באתר Encyclopaedia Metallum האלבום באתר Allmusic ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
זאכי א-רחמן לאחבי

זאכי א-רחמן לאחבי (באנגלית: Zakiur Rehman Lakhvi, נולד ב-1956) הוא ממנהיגי לשקאר-א-טייבה ומכהן כמפקד עליון על המבצעים בקשמיר וכן חבר במועצה הכללית של LeT ‏(קיצור של Lashkar-e-Taiba). הוא נמנה עם רשימת המבוקשים של ה NIA (אנ'). זאכי נולד באוקארה, פנג'אב שבפקיסטן. הוא פיקד על מבצעים מזוינים בצ'צ'ניה, בוסניה, עיראק, ודרום-מזרח אסיה ומכונה "דוֹד" (Chachu) על ידי החברים הצעירים בארגון. הוא נחשב למוח שמאחורי מתקפת הטרור במומבאי (2008). זאכי א-רחמן לאחבי, במסד הנתונים הקולנועיים IMDb (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
וארו

האם התכוונתם ל... גאיוס טרנטיוס וארו (סוף המאה ה-3 לפנה"ס) - פוליטיקאי רומאי בתקופת הרפובליקה התיכונה מרקוס טרנטיוס וארו (116 - 27 לפנה"ס) - מלומד וסופר רומאי רמדיוס וארו (1908 - 1963) - ציירת ספרדית-מקסיקנית
סמיהאלי

סמיהאלי (למפת הונגריה מוגדלת)   בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל. סמיהאלי (למפת הונגריה רגילה)   בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל. סמיהאלי בידסנטמיהאי (בהונגרית: Bűdszentmihály) היה יישוב במחוז סבולץ'-סטמאר-ברג בצפון מזרח הונגריה. מיקומו 45 ק"מ מזרחית ממישקולץ ו-26 ק"מ מערבה מנירג'האזה. מאז 1952 הוא חלק מהעיר טיסאוואשווארי. ב-1880 גרו בכפר 422 יהודים וב-1941 - 648 יהודים. בסוף המאה ה-19 שימש רבי יהודה גרינפלד כרב הקהילה וראש הישיבה במקום. לאחר מותו, ב-1907, מילא בנו רבי שמעון גרינפלד את מקומו. ב-1929 למדו בישיבה כמאה בחורים. לאחר פטירתו, ב-1930, הצטמצם מספר התלמידים אולם הישיבה התקיימה עד פרוץ מלחמת העולם השנייה. באסרו חג פסח של שנת 1944 רוכזו היהודים בבית הספר המרכזי משם הוסעו לנירג'האזה ומשם למחנה ההשמדה אושוויץ. מדיה וקבצים בנושא סמיהאלי בוויקישיתוף "סמיהאלי", באתר JewishGen (באנגלית) ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
סטאר וורלד

סטאר וורלד (STAR World) הוא ערוץ טלוויזיה אסייתי המשדר בשפה האנגלית. זהו אחד מערוצי רשת Star TV (אסיה) (אנ'). הערוץ משודר, בין השאר, בהונג קונג, בהודו, באינדונזיה, במלזיה, בפקיסטן, בפיליפינים, בסינגפור, בקוריאה הדרומית, בטאיוואן, בתאילנד, ובישראל (בעבר). לוח השידורים של הערוץ בנוי ברובו מתוכניות וסדרות בידור רבות מארצות הברית ומבריטניה, כגון "אמריקן איידול", "בטי", "עקרות בית נואשות", "משפחת סימפסון", "החוף הצפוני", "פרקינסון", "מלך השכונה", "כולם אוהבים את ריימונד", "סיינפלד", "מסע בין כוכבים: הדור הבא", "באפי ציידת הערפדים", "אנג'ל", "משמר המפרץ", "היפים והאמיצים", "8 חוקים פשוטים", "המופע של אופרה וינפרי", "המופע של דרו קארי", "כוכבים בריבוע", "מלקולם באמצע", "של מי השורה הזאת בכלל?", "חברים", "גיבורים", "סקראבס" ו"נמלטים". שידורי הערוץ בישראל החלו בשנות התשעים, כאשר הוחלט בכבלים להפסיק את שידוריו של ערוץ "סטאר פלוס" (השייך לאותה הרשת) ולהעלות את "סטאר וורלד" במקומו. בסוף שנת 2003 גם חברת הלוויין Yes החלה לשדר את הערוץ, אך בתחילת שנת 2007 הפסיקה לשדר אותו עקב צפייה נמוכה בערוץ שנבעה מכפילות תכנים רבה בינו לבין ערוצי הבית של yes - ערוצי yes Stars. ב-25 באוגוסט 2008 הודיעה חברת HOT כי תחל לשדר את הערוץ בליווי כתוביות בשפה העברית. על-פי פרסומי החברה, תרגום הערוץ היה מיועד להתחיל ב-1 בספטמבר, עם זאת, החברה נאלצה לחזור בה מהפרסומים וההצהרות כאשר התברר כי לא רכשה זכויות תרגום לתכנים אשר שודרו בערוץ. שידורי הערוץ הסתיימו בישראל ב-4 בינואר 2009. אתר האינטרנט הרשמי של סטאר וורלד (הקישור אינו פעיל) סטאר וורלד, ברשת החברתית פייסבוק סטאר וורלד, ברשת החברתית אקס (טוויטר) סטאר וורלד, סרטונים בערוץ היוטיוב ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
מוראט קראילאן

מוראט קראילאן (בכורדית: Mûrat Karayilan, נולד ב 1954) הוא המנהיג בפועל של ה-"PKK" השואף לעצמאות כורדית. הוא הנהיג את הארגון מאז שמייסד ומנהיג הארגון עבדוללה אג'לאן נתפס על ידי הטורקים בשנת 1999. קראילאן נולד בבירצ'ק שבאורפה בשנת 1954. כשסיים לימודי מכונות במכללה הצטרף ל-PKK בשנת 1979. הוא היה פעיל במחוז ילדותו סאנליאורפה עד שברח לסוריה בשנת 1980 בעת המהפכה בטורקיה. קראילאן קרא לכורדים לבפסיק לשרת בצבא טורקיה, לא לשלם מיסים לטורקיה ולהימנע מלהשתמש בשפה הטורקית. באוגוסט 2011, פורסם כי הוא נתפס בידי כוחות ביטחון איראניים, טענה שהוכחשה הם על ידי האיראנים והן על ידי ה-PKK. אולם למרות ההכחשה, הפרסום גרר להשערות "קונספירציה" רבות בתקשורת באשר לנסיבות בהן שוחרר לכאורה על ידי האיראנים, וכי הדבר מוכיח קשר לכאורה עם איראן. מדיה וקבצים בנושא מוראט קראילאן בוויקישיתוף מוראט קראילאן, במסד הנתונים הקולנועיים IMDb (באנגלית) ערך זה הוא קצרמר בנושא כורדים. אתם מוזמנים לתרום לוויקיפדיה ולהרחיב אותו.
קרחון פראר

קרחון פראר (באנגלית: Ferrar Glacier) הוא קרחון באנטארקטיקה. אורכו הוא כ-56 ק"מ, והוא יורד מרמת ארץ ויקטוריה, מערבית לרכס החברה המלכותית אל ניו הרבור במצר מקמרדו. הקרחון פונה ימינה (מזרחה) צפונית-מזרחית לנובהד, שם הוא מתחבר צד בצד, כדרך תאומים סיאמיים, אל קרחון טיילור. משם, הוא ממשיך מזרחה לאורך הצד הדרומי של גבעות קוקרי אל ניו הרבור. מגלי הקרחון היו אנשי משלחת דיסקברי (1904-1901) בראשות קפטיין רוברט פלקון סקוט, שקרא לאתר על שם הארטלי א. פראר, גאולוג המשלחת. השם קרחון פראר התייחס במקור הן לחלק הקרחון שמתחת לפנייתו ימינה והן לקרחון טיילור הנוכחי. תומאס גריפית' טיילור, גאולוג משלחת טרה נובה, (1913-1910), גם היא בפיקודו של סקוט, מצא ראיה לכך, ששני הקרחונים הללו אינם שני חלקים של קרחון יחיד אלא שני קרחונים מחוברים. לאור תגלית זו, קבע סקוט את השמות קרחון פראר וקרחון טיילור כפי שהם ידועים עכשיו, בעיקרו של דבר; קרחון טיילור פונה שמאלה בסלעי קבנדיש ומתנקז מזרחה לאורך הצד הצפוני של גבעות קרקי. מדיה וקבצים בנושא קרחון פראר בוויקישיתוף Ferrar Glacier Ranulph Finnes, "Captain Scott", Hodder & Stoughton 2003, isbn 0340826973, p 85
קרחון טיילור (ארץ ויקטוריה)

קרחון טיילור (באנגלית: Taylor Glacier הוא קרחון אנטארקטי באורך כ-54 ק"מ, היורד מרמת ארץ ויקטוריה אל הקצה המערבי של עמק טיילור, צפונית לגבעות קרקי, דרומית לרכס אסגארד. חלקו האמצעי של הקרחון גובל בצפון במבצרים הפנימיים ובדרום בעמק ביקון. הקרחון התגלה על ידי משלחת דיסקברי (1904-1901) ונחשב אז לחלק מקרחון פראר. קבוצת המסע המערבית של משלחת טרה נובה קבעה, שהחלקים העליונים והתחתונים של מה שנודע עד אז כקרחון פראר היו מחוברים כתאומים סיאמיים מצפון לנובהד. לאור תגלית זו כינה קפטיין סקוט את החלק העליון על שם גריפית' טיילור, גאולוג ומפקד הקבוצה המערבית. קרחון טיילור נמצא במוקד מיזם מדידות ויצירת תבניות שמנהלים חוקרים מאוניברסיטת ברקלי בקליפורניה. ואוניברסיטת טקסס באוסטין. בדומה לקרחונים אחרים בעמקים היבשים מקמרדו, לקרחון טיילור יש "בסיס קר", כלומר, תחתיתו קפואה וצמודה בקרח אל הקרקע שמתחתיה. לשאר הקרחונים בעולם יש "בסיס רטוב", כלומר, הם מקרצפים את תשתית הסלע, גוררים עמם ומותירים ערימות סחף גלויות לעין של מורנות לאורך שוליהם. זרימתם של קרחונים בעלי בסיס קר מזכירה מאוד מֶרֶק, כשהם נהדפים קדימה בכוח משקלם הם. קרחונים בעלי בסיס קר צוברים בדרכם כמות מינימלית של שברי הריסות, מחוללים ארוזיה מועטה ומשאירים בנתיבם רק מורנות קטנות. הם גם נראים שונים במבט מלמעלה. פניהם אינם משובשים בבתרונים רבים והם שטוחים וחלקים בהשוואה לקרחונים אחרים. בקצהו של הקרחון מצויים מפל הדמים הנשפכים אל אגם בוני. קרחון טיילור באתר הסקר הגאולוגי של ארצות הברית קרחון טיילור באתר הגאזט האנטארקטי המשווה SCAR של ממשלת אוסטרליה תצלומי הקרחון מחקר אקולוגי בעמק טיילור תצלום לוויין של אזור הקרחון אסור לפספס‏, יותר ממאה שנים אחרי: תעלומת מפלי הדם באנטארקטיקה נפתרה, באתר וואלה, 14 ביולי 2023 >Taylor Valley, Antarctica at NASA Earth Observatory. Article includes public domain text from this US government website.
הפרלמנט האיטלקי

הפרלמנט האיטלקי (באיטלקית: Parlamento Italiano) הוא הפרלמנט הלאומי של איטליה. הוא מורכב משני בתי מחוקקים, בית הנבחרים והסנאט אשר בעבר הכילו 945 מושבים. לשני הבתים אותן חובות וסמכויות, אולם מכיוון שנשיא הסנאט הוא ממלא מקום נשיא איטליה, הסנאט נחשב לבית העליון. ב-21 בספטמבר 2020 על פי משאל עם שנערך, קוצץ מספר המושבים בפרלמנט מ-945 ל-600. לפי החוקה האיטלקית לשני בתי הפרלמנט יש אותן סמכויות. שני הבתים פועלים בהפרדה מוחלטת והם לא נפגשים למעט נסיבות מיוחדות המפורטות בחוקה. בית הנבחרים כולל 400 חברים והסנאט 200 חברים נבחרים ועוד מספר מועט של חברים לכל החיים. הפעילות העיקרית של הפרלמנט היא חקיקה והיא מבוצעת בצורה דומה בשני הבתים. הצעת חוק נדונה באחד הבתים שם היא עוברת תיקון, אישור או דחייה. לאחר אישור הצעת החוק היא עוברת לדיון בבית השני, שם עוברת דחייה, אישור או תיקון שמחזיר אותה לבית הקודם. אם היא מאושרת בשני הבתים, נשיא איטליה חותם עליה והיא נכנסת לתוקף. הממשלה זקוקה לרוב בשני בתי הפרלמנט על מנת לעלות לשלטון. כל בית רשאי ליזום הצבעת אמון, ואם הממשלה נכשלת בהצבעה הוא רואה אותה כמתפטרת. ממשלה מכהנת רשאית לפזר את הפרלמנט לפני תום כהונתו. בחירת נשיא איטליה נעשית במושב מיוחד של שני בתי הפרלמנט ו-58 נציגים אזוריים. יושב ראש בית הנבחרים אחראי על ניהול ישיבה זו. פוליטיקה של איטליה ראש ממשלת איטליה בתי מחוקקים לפי מדינה מדיה וקבצים בנושא הפרלמנט האיטלקי בוויקישיתוף אתר האינטרנט הרשמי של הפרלמנט האיטלקי (באיטלקית)
סביטי ליפניה

סביטי ליפניה (בצרפתית: Savity Lipenia; נולד ב-17 באפריל 1979) הוא כדורגלן עבר מהרפובליקה הדמוקרטית של קונגו ששיחק בעמדת הבלם. ליפניה התחיל את הקריירה שלו במחלקות נוער מקומיות ברפובליקה הדמוקרטית של קונגו. בקיץ 2004 חתם בהכח עמידר רמת גן ששיחקה אז בליגה הלאומית. עונת 2005/2006 העפיל עם המועדון לליגת העל. ב-26 באוגוסט 2006 ערך את הופעת הבכורה שלו בליגת העל בתיקו 0-0 נגד מכבי פתח תקווה. בסיום העונה ירד עם המועדון לליגה הלאומית וחתם בהפועל חיפה. ב-2 במאי 2008 קיבל כרטיס אדום ראשון בקריירה בהפסד 0–2 נגד הפועל בני לוד. ב-29 באוגוסט 2008 הבקיע את שער הבכורה שלו בהפועל חיפה בניצחון 0–4 נגד הפועל עכו. בסיום העונה העפיל עם המועדון לליגת העל ונשאר בו גם בעונה שלאחר מכן. ב-31 באוקטובר 2009 הבקיע את שער הבכורה שלו בליגת העל בהפסד 1–3 לבית"ר ירושלים. בקיץ 2011 חתם בהפועל ניר רמת השרון. לקראת עונת 2013/2014, לאחר שנתיים במועדון, חתם במכבי נתניה במטרה לעזור לה לחזור לליגת העל, דבר שהתממש בסיום העונה. בנוסף, העפיל עם קבוצתו לגמר גביע המדינה, שם הפסיד עם קבוצתו 0–1 לעירוני קריית שמונה. בקיץ 2014 חתם במכבי אחי נצרת. דארינג קלאב אליפות: 2004 הפועל חיפה ליגה לאומית: 2008/2009 מכבי נתניה ליגה לאומית: 2013/2014 סביטי ליפניה, באתר ההתאחדות לכדורגל בישראל סביטי ליפניה, באתר Transfermarkt סביטי ליפניה, באתר FootballDatabase.eu
ניו הרבור

ניו הארבור (באנגלית: New Harbour, מילולית "נמל חדש") הוא מפרץ ברוחב כ-16 ק"מ בין כף ברנאקי ובאטר פוינט לאורך החוף של ארץ ויקטוריה, מערבית לאי רוס. קרחון פראר נשפך אל המפרץ. הר ברנס, השוכן בקצה המזרחי של רכס גבעות קוקרי, משקיף אל מפרץ זה ממעל. גילתה את המפרץ משלחת דיסקברי (אשר חקרה את אנטארקטיקה בין השנים 1901 -1904). המשלחת נתנה למפרץ את שם זהף מאחר שגילתה אותו כאשר אוניית המשלחת "דיסקברי" חיפשה מעגן אפשרי באתר דרומי יותר לאורך חופיה של ארץ ויקטוריה. באנגלית "ניו הרבור" הוא "הנמל החדש".